De vleiskrokèt haet zeen oerspróng in Frankriek. In 'n kaokbook oét 1705 van Le cuisinier royal et bourgeois, det geschraeve woort door 'ne kok van de Franse keuning Lodewiek XIV, steit 'n recept veur ""croquets"". De ieërste krokèt had de aafmaeting van 'n ei en woort zónder bechamel bereid, mer 't woort wèl gepaneerd en gefrituurd. De ieërste Nederlandse recepte veur krokètte datere oét 1830. Dit recep is aafkómstig van de kok van keuning Willem I.